Ventilació en el Poliesportiu i millora del circuit runner en La Granja, dues propostes dels Pressupostos Participatius 2024 de Burjassot, en marxa
2025-07-24

L’Ajuntament de Burjassot, a través de la regidoria de Participació Ciutadana que dirigeix Yolanda Andrés, ha completat les obres necessàries per a l’execució de dues de les propostes aprovades en la campanya dels Pressupostos Participatius 2024 de Burjassot. Així, s’han completat els treballs a la sala gimnàs del Poliesportiu Municipal per a la seua correcta ventilació, una proposta ciutadana que es va aprovar després d’aconseguir un total de 34 avals. Així, la sala de la instal·lació esportiva on, diàriament, nombrosos grups de ciutadans i ciutadanes practiquen esport, compta ara amb noves finestres i nous ventiladors de sostre.

D’altra banda, la proposta de millora del circuit per a caminar i córrer existent el Parc Municipal de La Granja, que va comptar amb un total de 40 avals, també s’ha executat i el perímetre interior de 800 metres ja està disponible i millorat per als runners i els andarines i andarinas de Burjassot. Al llarg de tot el perímetre interior de la fase 2 de la Granja, s’han instal·lat senyalitzacions que marquen el recorregut del circuit cada 100 metres. Així mateix, també s’ha procedit al compactat del ferm per a una millor experiència de trepitjada per part dels usuaris i usuàries.

L’alcalde de Burjassot, Rafa García, al costat de la regidora de Participació Ciutadana, Yolanda Andrés i els responsables de les regidories d’Esports i Serveis Municipals, també implicades en la consecució de totes dues obres, han aprofitat aquests primers dies de gener per a visitar tots dos projectes, els quals ja estan a la disposició de la ciutadania.